OpenLLM-France/wikimedia huggingface dataset:
# UCP2

UCP2 (proteïna desacobladora 2) és una proteïna membre de la família de transportadors d'anions localitzats a la membrana mitocondrial interna com també ho és el transportador de fosfat inorgànic, entre d'altres. El seu nom es deu a l'elevada homologia d'aquesta proteïna amb UCP1 o termogenina com és el cas d'UCP3 i les altres UCPs. A diferència d'UCP1, d'expressió restringida a teixit adipós marró, l'expressió d'UCP2 és ubíqua i no intervé en la termogènesi adaptativa com ho fa UCP1. Com passa amb UCP3, UCP4 i BMCP1 la seva funció és però encara desconeguda.

## Funció

La seva elevada homologia amb UCP1 (59%) i un 72% d'homologia amb UCP3 ha fet que durant molts anys s'intentés demostrar també la seva implicació en la termogènesi. Tot i així UCP2 no sembla estar implicada en la termogènesi adaptativa i la majoria de proves apunten a la seva possible implicació en la protecció contra espècies reactives de l'oxigen. Recentment s'ha postulat un possible paper d'UCP2 i UCP3 en el transport de Ca$^{2+}$ a l'interior del mitocondri.

## Referències

* 1 2 3 GRCh38: Ensembl release 89: ENSG00000175567 - Ensembl, May 2017
* 1 2 3 GRCm38: Ensembl release 89: ENSMUSG00000033685 – Ensembl, May 2017
* ↑ «Human PubMed Reference:». National Center for Biotechnology Information, U.S. National Library of Medicine.
* ↑ «Mouse PubMed Reference:». National Center for Biotechnology Information, U.S. National Library of Medicine.
* ↑ Mattiasson G, Sullivan PG «The emerging functions of UCP2 in health, disease, and therapeutics». Antioxid Redox Signal., 8, 1-2, 2006, pàg. 1-38.
* ↑ Trenker M, Malli R, Fertschai I, Levak-Frank S, Graier WF «Uncoupling proteins 2 and 3 are fundamental for mitochondrial Ca2+ uniport». Nat Cell Biol., 9, 4, 2007, pàg. 445-452.
# Virolet

Virolet és una revista infantil amb periodicitat setmanal que va aparèixer el gener de 1922 com a suplement de la revista En Patufet. El redactor i l'administrador de la revista era Cardenal Casañas. Era editada per la mateixa empresa editora d'En Patufet, la llibreria de Josep Bagunyà. Pel que fa al format de la revista, el número tenia 8 pàgines amb una grandària de 300x210 mm. S'imprimia a la casa E. I J. Solà al carrer de València, 200 de Barcelona. Tanmateix, a partir de l'any 1924, es va començar a imprimir a una impremta de la llibreria Josep Bagunyà al carrer de Muntaner que tenia una rotativa que imprimia a 4 colors. La subscripció anual costava 5,50 pessetes i el número sol, 0,10 pessetes.
Virolet va desaparèixer el 3 de gener de 1931, 9 anys més tard d'haver-se engegat, amb un total de 469 números publicats. La seva desaparició va coincidir amb el naixement d'una altra revista infantil de l'empresa d’En Patufet anomenada l’Esquitx.

## Temes i col·laboradors

La revista portava per subtítol: Noi bellugadís i alegre, que no s'està mai quiet. Virolet anava dedicada d'una manera molt específica als infants de pocs anys. Hi predominaven els ninots damunt dels textos, les historietes, els acudits i les auques. També hi havia grans obres de la literatura universal molt ben il·lustrades.
Entre els col·laboradors de la revista trobem a Josep Carner, Apel·les Mestres, Joaquim Ruyra i Oms, Martínez i Ferrando, Carles Soldevila, Clovis Eimeric i Josep Maria Folch i Torres, entre d'altres. També hi havia dibuixants com Junceda i Cornet, Lola Anglada, Josep Serra i Massana, etc. Virolet constitueix una de les temptatives més reeixides de revista infantil en català.

## Referències

* ↑ GIVANEL, Joan. Bibliografia catalana: premsa. Barcelona: Institució Patxot, 1931-1937(1070)
* 1 2 TORRENT, Joan; TASIS, Rafael. Història de la premsa catalana. Barcelona: Bruguera, 1966.(volum I- pàg. 588)
* 1 2 «Virolet». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Digitalització disponible al portal ARCA (Arxiu de Revistes Catalanes Antigues)
# Where the Worst Begins

Where the Worst Begins és una pel·lícula muda dirigida per John McDermott i protagonitzada per Ruth Roland i Alec B. Francis, entre d'altres. Rodada durant l'agost de 1924, la pel·lícula és una mescla de comèdia i western. La pel·lícula es va estrenar l'1 de novembre de 1925.

## Argument

Jane és una noia que no se sent feliç vivint en un ranxo a l'oest americà i somia a anar a viure a Nova York. Es troba amb una festa que el ric August van Dorn fa en un ferrocarril privat i decideix segrestar Donald van Dorn, el seu fill, per tal de tenir els diners per anar a Nova York gràcies al rescat. El pare refusa pagar i mentrestant ella està negociant l'acord, dos delinqüents professionals segresten Donald, però aquest aconsegueix escapar. Ells aleshores prenen presonera Jane. Donald, que s'ha enamorat de Jane aconsegueix rescatar-la. La parella s'acaba casant i viatja a Nova York de lluna de mel.

## Repartiment

* Alec B. Francis (August van Dorn)
* Ruth Roland (Jane Brower)
* Matt Moore (Donald van Dorn)
* Grace Darmond (Annice van Dorn)
* Roy Stewart (Cliff Ranger)
* Derelys Purdue (amiga d'Annice)
* Theodore Lorch
* Ernie Adams
* J.P. Lockney
* Bob Burns
* Floyd Shackelford

## Firxa tècnica

* Direcció: John McDermott
* Guió: Joseph Anthony Roach a partir d'una història de George F. Worts
* Direcció tècnica: Edward Haas
* Fotografia: Byron Haskin
* Muntatge: Edward McDermott
* Productor executiu: Edward Bernoudy
* Productora: Co-Artists Productions
* Distribució: Truart Film Company

## Referències

* ↑ «Production highlights». Exhibitor’s Trade Review, 24-10-1925, pàg. 30.
* ↑ «Coast brevities». The Film Daily, 04-08-1924, pàg. 2.
* ↑ Pardy, George T. «Where the Worst Begins». Motion Picture News, 12-12-1925, pàg. 2845.
* ↑ «Where the Worst Begins» (en anglès). AFI|Catalog. [Consulta: 21 novembre 2019].
* ↑ Langman, Larry. A Guide to Silent Westerns (en anglès). Greenwood Publishing Group, 1992. ISBN 978-0-313-27858-7.
* ↑ «Where the Worst Begins» (en anglès). Silent Era : Progressive Silent Film List. [Consulta: 22 novembre 2019].
# Daoud Aoulad-Syad

Daoud Aoulad-Syad (àrab: داوود اولاد السيد ; nascut el 14 d'abril de 1953 a Marràqueix) és un fotògraf marroquí, film director, i guionista. La seva fotografia, sobretot girant al voltant del Marroc i els seus habitants, ha estat present en exposicions arreu del món.

## Biografia

Mentre estudiava el doctorat en física a la Universitat de Nancy, es va apassionar per la fotografia. Després de diverses exposicions, va començar a assistir a un taller de cinema a l'École nationale supérieure des professions de l'image et du son. Va dirigir els curtmetratges Mémoire ocre, Entre l'absence et l'oubli i L'Oued abans de fer el seu primer llargmetratge, Adieu forain el 1998.

## Filmografia
### Director

* 1991 : Mémoire ocre (curtmetratge)
* 1993 : Entre l'absence et l'oubli (curtmetratge)
* 1995 : L’Oued (curtmetratge)
* 1998 : Adieu forain
* 2001 : Le Cheval de vent (Aoud rih)
* 2004 : Tarfaya
* 2007 : Waiting for Pasolini (Fi intidar Pasolini)
* 2010 : La Mosquée (A Jamaâ)
* 2018 : Les voix du désert

## Referències

* ↑ «Daoud Aoulad-Syad |» (en francès). www.galerie127.com, 02-10-2020. [Consulta: 9 novembre 2021].
* ↑ «Daoud Aoulad-Syad’s Morocco» (en anglès americà). The Eye of Photography Magazine, 27-02-2018. [Consulta: 9 novembre 2021].
* ↑ «Daoud Aoulad Syad | IFFR». iffr.com. [Consulta: 9 novembre 2021].
* ↑ «Daoud Aoulad Syad» (en anglès). en.unifrance.org. [Consulta: 9 novembre 2021].
* ↑ by. «Le cinéma de Daoud. Rencontre avec Daoud Aoulad Syad27.06.2021, 19:00» (en francès). LE 18, Derb el Ferrane, 16-06-2021. Arxivat de l'original el 2021-11-09. [Consulta: 9 novembre 2021].
* ↑ «Personnes | Africultures : Aoulad-Syad Daoud» (en francès). Africultures. [Consulta: 9 novembre 2021].
* ↑ «Exposition: Le Maroc vu par Daoud Aoulad-Syad» (en francès). L'Economiste, 19-12-2018. [Consulta: 9 novembre 2021].
* ↑ «Le Maroc de Daoud Aoulad-Syad» (en francès). LesEco.ma, 15-12-2018. [Consulta: 9 novembre 2021].
* ↑ Bennani, Ouafaa. «Le Matin - Daoud Aoulad-Syad restitue la mémoire d’un Maroc riche et diversifié» (en francès). Le Matin. [Consulta: 9 novembre 2021].
* ↑ «Daoud Aoulad-Syad» (en francès). La MEP. [Consulta: 9 novembre 2021].
* ↑ «1-54 Contemporary African Art Fair». Arxivat de l'original el 2021-11-09. [Consulta: 9 novembre 2021].
* ↑ «Films by Daoud Aoulad Syad» (en anglès). trigon-film.org. [Consulta: 9 novembre 2021].
* ↑ «Entretien avec Daoud Aoulad Syad à propos de La Mosquée (A Jamaâ) | BUALA». www.buala.org. [Consulta: 9 novembre 2021].
# El dentista

El dentista (títol original: The Dentist) és una pel·lícula estatunidenca dirigida per Brian Yuzna, estrenada l'any 1996. Ha estat doblada al català.

## Argument

El Doctor Alan Feinstoneés un excèntric, ric i reputat dentista que pateix greus disturbis de personalitat, està obsessionat per la higiene i la neteja. Viu en una gran mansió amb la seva esposa Brooke, a la qual un dia troba en el jardí practicant sexe oral amb el noi encarregat de cuidar la piscina. Arrossegat per la bogeria, es venjarà atroçment d'ella i, a més, causarà terribles estralls en la boca dels seus pobres pacients.

## Repartiment

* Corbin Bernsen: el metge Alan Feinstone
* Linda Hoffman: Brooke Feinstone
* Michael Stadvec: Matt
* Ken Foree: el detectiu Gibbs
* Tony Noakes: el detectiu Sunshine
* Molly Hagan: Jessica
* Patty Toy: Karen
* Jan Hoag: Candy
* Virginya Keehne: Sarah
* Earl Boen: Marvin Goldblum
* Christa Sauls: April Reign
* Mark Ruffalo: Steve Landers
* Lee Simms: Paula Roberts
* Joanne Baró: Mme Saunders
* Brian McLaughlin: Jody

## Al voltant de la pel·lícula

* El rodatge s'ha desenvolupat a Los Angeles.
* Brian Yuzna va realitzar una continuació l'any 1998, El Dentista 2.
* El cineasta fa una petita aparició com a encarregat.

## Premis i nominacions

* Premi dels millors efectes especials per Anthony C. Ferrante, en el Fantafestival l'any 1996.
* Gran Premi del Jurat, en el Festival de cinema fantàstic de Suècia el 1996.
* Nominació al premi al millor film, en el festival Fantasporto l'any 1997.
* Festival de Sitges: Secció oficial llargmetratges a concurs

## Referències

* ↑ «El dentista». esadir.cat.
* ↑ «The Dentist». Allociné.
# Worcester Art Museum

El Worcester Art Museum, també conegut pel seu acrònim WAM, alberga més de 35.000 obres d'art des de l'antiguitat fins als nostres dies, representant cultures d'arreu del món. Va obrir les portes el 1898 a Worcester, Massachusetts, i és el segon museu d'art més gran de Nova Anglaterra.

## Col·lecció

Més enllà de la pintura romànica i la pintura francesa de cort, una de les fortaleses de la col·lecció permanent és la pintura europea i nord-Americana, així com fotografies i dibuixos. Cal destacar també la seva col·lecció d'art asiàtic, i d'escultures gregues i romanes, així com mosaics i art contemporani.
Entre les pintures europees destaquen obres de noms com El Greco, Rembrandt, Monet, Matisse, Renoir, Gauguin, i Kandinsky. La col·lecció de pintura americana inclou obres de Thomas Cole, Winslow Homer, John Cantant Sargent, William Morris Hunt, Elizabeth Goodridge, entre d'altres. També disposa d'obres d'artistes com Franz Kline, Jackson Pollock i Joan Mitchell.

## Referències

* ↑ «Traditional Fine Arts Organization WAM site». Tfaoi.org. [Consulta: 25 juny 2014].
# Monk (sèrie de televisió)

Monk és una sèrie de televisió creada per Andy Breckman i protagonitzada per Tony Shalhoub, que fa el paper del personatge que dona nom a la sèrie, Adrian Monk. El programa, que va començar a emetre's el 12 de juliol de 2002 a USA Network, va continuar durant vuit temporades amb episodis d'una hora de durada fins que va concloure el 4 de desembre de 2009. Va ser reconeguda amb uns quants premis, entre els quals el Globus d'Or i l'Emmy al millor actor en sèrie còmica.

## Argument

Adrian Monk (Tony Shalhoub) era un brillant agent de policia de San Francisco que va ser apartat del cos per l'agreujament dels seus problemes psicològics a conseqüència de l'assassinat de la seva esposa, situació arran de la qual va quedar catatònic. Monk pateix un trastorn obsessivocompulsiu acompanyat de nombroses fòbies, entre les quals als gèrmens, la foscor, les multituds, les altures, les harmòniques, la imperfecció, el canvi, tocar l'altra gent, fins i tot els productes lactis. Després d'anys de tractament psiquiàtric es reincorpora a la seva professió per continuar investigant crims, ara com a detectiu privat. El seu trastorn l'incapacita per a dur una vida normal; per aquest motiu va sempre acompanyat de Sharona Fleming (Bitty Schram), la seva infermera de confiança, qui l'ajudarà en determinades situacions. Malgrat les seves fòbies i excentricitats, el missatge de Monk és tranquil·litzador: el món de les persones que són en aparença «normals» no és gens normal.

## Repartiment
### Personatges principals

* Tony Shalhoub com a Adrian Monk
* Bitty Schram com a Sharona Fleming
* Ted Levine com a Capità Leland Stottlemeyer
* Jason Gray-Stanford com a Tinent Randy Disher
* Traylor Howard com a Natalie Teeger

### Personatges secundaris

* Emmy Clarke com a Julie Teeger
* Stanley Kamel com a Dr. Charles Kroger
* Héctor Elizondo com a Dr. Neven Bell
* Jarrad Paul com a Kevin Dorfman
* Tim Bagley com a Harold Krenshaw
* Stellina Rusich (temporades 1 i 2) / Melora Hardin (temporades 3 a 8) com a Trudy Monk
* Kane Ritchotte (episodi pilot i temporades 2 i 3) / Max Morrow (temporada 1) com a Benjy Fleming

## Referències

* 1 2 3 «Monk (2006) - Randall Zisk» (en anglès). AllMovie. [Consulta: 9 gener 2023].
* ↑ Llauradó, Josep Maria «De Monk a Clouseau». dBalears, 16-06-2010 [Consulta: 9 gener 2023].
* ↑ «Programació 8TV». El Punt Avui. [Consulta: 9 gener 2023].
* ↑ «Monk - Série TV 2002» (en francès). AlloCiné. [Consulta: 9 gener 2023].

## Enllaços externs

* Monk Wiki
* Monk on USA from the TV Guide website
* Monk Season 7 – premieres on Monday August 17 on Star World Arxivat 2010-07-17 a Wayback Machine.
# Isabel Macías

Isabel Macías Chow (11 d'agost de 1984, Saragossa) és una atleta aragonesa, especialista al mig fons. Integra les files de Simply Scorpio i el seu entrenador és Jesús Romero.
Està diplomada en Magisteri d'Educació Física en el 2005, i en Educació Infantil 2009 i va cursar periodisme en la universitat de Saragossa.
Equips :
| 1999-2001 | 2002-2007 | 2008 | 2009 | 2010 | 2011 | 2012 |
| C.N.Helis | València Terra i Mar | Carrefour Bezana | Bidezabal | CAP Port Alacant | CAP Port Alacant | València Terra i Mar | Simply Scorpio |

## Historial

| Posició | Prova | Lloc | Any |
| Subcampiona d'Europa de Pista Coberta | 1500m | Göteborg | 2013 |
| Campiona Iberoamericana | 1500m | Ponce | 2006 |
| Millor marca d'Espanya Juvenil | 1500m | Pista coberta | 2001 |
| Campiona d'Espanya Absoluta | 1500m | Aire Lliure | 2011 |
| Campiona d'Espanya Absoluta | 1500m | Pista Coberta | 2011 |
| 5ª camp. D'Europa | 1500m | Pista Coberta | 2011 |
| Campiona D'Espanya Absoluta | Milla | | 2010 |
| Subcampiona d'Espanya Absoluta | 800m | Aire Lliure | 2008 |
| Subcampiona d'Espanya Absoluta | 1500m | Pista Coberta | 2008-2010 |
| Bronze Camp. Esp. Abs. | 1500m | Pista Coberta | 05-06-07-09 |
| Rècord d'Espanya Juvenil | 1500m | Pista Coberta | 2001 |
| Campiona d'Espanya Promesa | 1500m | Aire Lliure | 04-05-06 |
| Campiona d'Espanya Promesa | 800m | Aire Lliure | 2005 |
| Campiona d'Espanya Promesa | 1500m | Pista coberta | 04-05-06 |
| Campiona d'Espanya Júnior | 1500m | Aire Lliure | 02-03 |
| Campiona d'Espanya Júnior | 1500m | Pista Coberta | 2003 |
| Campiona d'Espanya Júnior | Cross | | 2003 |
| Campiona d'Espanya Juvenil | 1500m | Aire lliure | 2001 |
| Campiona d'Espanya Juvenil | Cross | | 2001 |
| Campiona d'Espanya Cadet | 1000m | Aire lliure | 2000 |
| Campiona d'Espanya Cadet | Cross | | 2000 |

## Millors Marques

Aire Lliure :
| Prova | Marca | Lloc | Data |
| 800m | 2:03.49 | Stockholm | 18 JUN 2011 |
| 1500m | 4:04.84 | Paris Saint-Denis | 06 JUL 2012 |
Pista Coberta :
| Prova | Marca | Lloc | Data |
| 800m | 2:04.01 | Sevilla | 11 FEB 2011 |
| 1500m | 4:08.80 | NY Armory | 11 FEB 2012 |

## Referències

* ↑ (castellà) - Récords d'Aragón d'atletismo en a pachina web d'a Federación Aragonesa d'Atletismo.
* ↑ (castellà) Gala d'o atletismo aragones en l'Heraldo Arxivat 2011-12-12 a Wayback Machine..

## Enllaços externs

* Pàgina oficial Arxivat 2011-10-25 a Wayback Machine.
* Blog
# They All Come Out

They All Come Out és una pel·lícula de ficció criminal estatunidenca de 1939 dirigida per Jacques Tourneur, escrita per John C. Higgins i protagonitzada per Rita Johnson, Tom Neal, Bernard Nedell, Edward Gargan, John Gallaudet i Addison Richards. Va ser llançada el 4 d'agost de 1939 per Metro-Goldwyn-Mayer.

## Argument

La pel·lícula s'obre en un estil documental amb la narració i la presentació de dos funcionaris del govern associats al sistema penitenciari, com ells mateixos, parlant a través d'un escriptori en un entorn d'oficina. A continuació, la història es presenta com a basada en esdeveniments de la vida de molts presos.
La Kitty està involucrada amb una colla que planeja un robatori a un banc quan coneix i ajuda a embrutar a Joe en un restaurant. Joe no pot pagar el que ha estat el seu primer àpat en tres dies, i no ha pogut trobar feina a causa d'un canell trencat que mai es va posar. Kitty el recomana per al robatori al banc quan es necessita un conductor. Amb la banda fugint de la llei després del robatori, la Kitty rep un tret i Joe la salva de quedar-se enrere. Finalment, tota la colla és capturada.
El sistema penitenciari benèvol, compassiu i altament eficaç de 1939 ofereix ajuda i comprensió a tots els membres de la banda, però només alguns, inclosos Kitty i Joe, estan disposats a tornar les seves vides pel camí correcte. El metge de la presó opera amb èxit el canell d'en Joe i a la Kitty se li permet mantenir correspondència amb Joe. Després de ser posats en llibertat condicional, tant Kitty com Joe són acceptats immediatament i confien en nous llocs de treball a l'exterior, però s'enfronten a reptes quan un altre criminal intenta portar-los de nou al mal camí.

## Repartiment

* Rita Johnson com a Kitty
* Tom Neal com a Joe Z. Cameron
* Bernard Nedell com a Clyde "Reno" Madigan
* Edward Gargan com a George Jacklin
* John Gallaudet com Albert Crane
* Addison Richards com al director
* Frank M. Thomas com a superintendent
* George Tobias com a 'Sloppy Joe'
* Ann Shoemaker com a Dr. Ellen Hollis
* Charles Lane com a psiquiatre
* Adrian Morris com a jutge del tribunal de cangur

## Referències

* ↑ «They All Come Out (1939) - Overview - TCM.com». Turner Classic Movies. [Consulta: 27 novembre 2014].
* ↑ «They All Come Out». TV Guide. Arxivat de l'original el 4 de desembre 2014. [Consulta: 27 novembre 2014].

## Enllaços externs

* They All Come Out a YouTube
# BMP

BMP té els següents significats:
* BMP-1, vehicle de combat d'infanteria d'origen soviètic
* BMP-2
* BMP-3, vehicle de combat d'infanteria amfibi, d'origen soviètic. Successor dels vehicles BMP-1 i BMP-2
* BMP o Windows Bitmap, format per a fitxers gràfics
# Xopsuei

El xopsuei (en xinès: 杂碎; en pinyin: zá suì; literalment «trencar en molts trossos») és un plat d'origen xinès-estatunidenc. Usualment consisteix en bocins de carn o marisc (pot ser pollastre, cap de bestiar, porc o gambes) saltejats en un wok amb verdures tallades a la juliana com col, api, pebrot mongeta verda, entre d'altres. És servit amb arròs blanc cuit al vapor i salsa de soia.

## Referències

* ↑ «xopsuei - Cercaterm». TERMCAT. [Consulta: 28 febrer 2023].
* ↑ «Xopsuei de pollastre | ▷ VÍDEO | Recepta d'Ada Parellada». Betevé, 13-03-2019. [Consulta: 28 febrer 2023].
* ↑ «VÍDEO | CUINA AMB SANTI TAURA | Xopsuei de vèrtoles de me | 690». IB3. [Consulta: 28 febrer 2023].

## Vegeu també

* Cuina tex-mex
* Menjar ràpid
* Rotlle de primavera
# Yasha Levine

Yasha Levine és un periodista d'investigació rus establert als Estats Units. Nascut a la Unió soviètica, va ser l'editor del diari satíric de Moscou The eXile (L'exili).
És l'autor del llibre Surveillance Valley: The Secret Military History of the Internet, que va rebre bones crítiques de revistes com The New Yorker. Levine també ha escrit altres llibres, incloent A Journey Through Califòrnia's Oligarch Valley, The Koch Brothers: A Short History, and The Corruption of Malcolm Gladwell. També ha treballat com a corresponsal en PandoDaily, i ha escrit per Wired, The Nation, Slate, TIME, the New York Observer, entre d'altres. És un cofundador projecte S.H.A.M.E.

## Publicacions

* Surveillance Valley: The Secret Military History of the Internet, New York: PublicAffairs, 2018. ISBN 9781610398022

## Referències

* ↑ Flatley, Joseph L. «Yasha Levine: using the web to fight 'journalistic malpractice'», 14-06-2012. [Consulta: 8 maig 2018].
* ↑ Edwards, Brooke. «Observing Victorville: Gonzo journalism from the "Key City"», 08-09-2009. [Consulta: 8 maig 2018].
* ↑ Levine, Yasha. Surveillance Valley: The Secret Military History of the Internet, 2018.
* ↑ Almost everyone involved in developing Tor was (or is) funded by the US government
* ↑ «Yasha Levine author bio». [Consulta: 8 maig 2018].
# Zoran Slavnić

Zoran Slavnić, també conegut com a Moka Slavnic (Zemun, Iugoslàvia, 26 d'octubre de 1949) és un exjugador i entrenador de bàsquet iugoslau, que ocupava la posició de base.
Va ser jugador de l'Estrella Roja entre els anys 1963 i 1977, abans de fitxar pel Joventut de Badalona en la temporada 1977-78, on va guanyar una lliga espanyola. Després va jugar també al Sibenka Sibenik, al Partizan de Belgrad i al Juvecaserta, on va jugar fins al 1983. Després d'una reeixida carrera com a jugador, en les quals va aconseguir 8 medalles en competicions internacionals amb Iugoslàvia, va canviar la pista per banqueta i va estar durant 13 anys entrenant a la majoria d'equips en els quals va ser jugador, entre d'altres.

## Referències

* ↑ «Zoran Slavnic» (en anglès). Sports-Reference.com. Arxivat de l'original el 2 de març 2012. [Consulta: 23 maig 2018].